Det nordjyske teater er velrepræsenteret, når Reumert priserne skal uddeles i næste måned. Aalborg Teater har modtaget seks nomineringer.

Der er gode muligheder for gevinst til Nordjylland, når Årets Reumert 2013 skal uddeles i næste måned. Aalborg Teater har modtaget seks nomineringer. Teatret er nomineret i kategorierne Årets Forestilling med Kirsebærhaven, Årets Kvindelige Hovedrolle med Tammi Øst i Kirsebærhaven, Årets Mandlige Hovedrolle med Martin Rignsmose i Jeppe på Bjerget, Årets Musikteater/show med Anne Linnet Teaterkoncert - Jeg er jo lige her og i kategorien Årets Instruktør er både Terese Willstedt nomineret for Røverne og Minna Johannesson er nomineret for Anne Linnet Teaterkoncert - Jeg er jo lige her. Det Kongelige Teater er topscorer til årets Reumert-uddeling, som finder sted i næste måned.